แนวโน้ม SET เช้าไซด์เวย์ ลุ้น “ครม.” ออกมาตรการกระตุ้นเศรษฐกิจ
เล็ง SET เช้าไซด์เวย์ รอผลประชุม “ครม.” ออกมาตรการกระตุ้นเศรษฐกิจวันนี้ คาดหนุนกลุ่มท่องเที่ยว เปิดเมือง ให้แนวรับไว้ที่ 1,630 จุด และแนวต้าน 1,650 จุด
เล็ง SET เช้าไซด์เวย์ รอผลประชุม “ครม.” ออกมาตรการกระตุ้นเศรษฐกิจวันนี้ คาดหนุนกลุ่มท่องเที่ยว เปิดเมือง ให้แนวรับไว้ที่ 1,630 จุด และแนวต้าน 1,650 จุด
6 ธ.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้แกว่งไซด์เวย์คล้ายตลาดหุ้นอื่นในภูมิภาคเอเชีย จากนักลงทุนกังวลธนาคารกลางสหรัฐ (เฟด) จะปรับขึ้นอัตราดอกเบี้ยต่อเนื่องยาวนาน หลังตัวเลขเศรษฐกิจสหรัฐออกมาดี โดยสหรัฐได้มีการเปิดเผยดัชนีภาคบริการและตัวเลขการจ้างงาน ซึ่งสูงกว่าคาดในเดือนพ.ย.
ทั้งนี้ด้วยปัจจัยดังกล่าว ส่งผลให้ราคาน้ำมันดิบเมื่อวันจันทร์ที่ผ่านมาก็ปรับตัวลง เนื่องจากค่าเงินดอลลาร์ปรับตัวแข็งค่า อาจกดดันหุ้นกลุ่มพลังงานให้ปรับตัวลงได้
อย่างไรก็ตามตลาดหุ้นไทยจะยังได้ปัจจัยหนุนจากมาตรการกระตุ้นเศรษฐกิจในประเทศ โดยให้ติดตามการประชุมคณะรัฐมนตรี (ครม.) วันนี้ รวมถึงประเทศจีนก็มีการผ่อนคลายมาตรการโควิด-19 มากขึ้น ส่งผลดีต่อหุ้นกลุ่มท่องเที่ยวและเปิดประเทศ ให้แนวรับไว้ที่ 1,630 จุด และแนวต้าน 1,650 จุด